Külliki Saldre

**Külliki Saldre** (kuni 1986. aastani **Külliki Tool**; sündinud29. detsembril 1952 Keavas) on eesti näitleja.

## Haridus
Ta on lõpetanud 1971. aastal Rapla Keskkooli ning 1976. aastal Tallinna Riikliku Konservatooriumi lavakunstikateedri (7. lend) näitleja erialal. Enne seda oli ta õppinud Tallinna 2. Tehnikakoolis fotograafiat.

## Töökäik
Ta on töötanud näitlejana Eesti Draamateatris (1976–1984) ja Ugala teatris, seejärel olnud aastatel 1995–1997 vabakutseline näitleja.
Alates 1998. aastast on ta Vanemuise teatri draamanäitleja, kes on mänginud ka muusikalides.

Lisaks lavatööle on ta mänginud filmides "Reigi õpetaja" (karjatüdruk), "Salakütt" (kassetis "Karikakramäng", Membi), "Rat King", "Kertu" (Anu), "Nullpunkt" (klassijuhataja), "Klassikokkutulek 2" (matuseline), "Supilinna salaselts" (arst), "Tõde ja õigus" (Aaseme perenaine) ja "Tagurpidi torn".

Tal on olnud rolle ETV telelavastustes "Kuninganna Maudi maa", "Soo", "Truu naine", "Kuidas kuningas kuu peale kippus", "Meie maja tsirkus" ning Eesti Raadio kuuldemängudes. Saldre mängis telesarjas "Riigimehed" kantslerit, sarjas "Mägede varjud" uurija Üllet ning väiksemaid osi sarjades "Hakkab jälle pihta" ja "Pilvede all" (Anu).

## Valik rolle
### Vanemuise teatris

*Helene (Ibsen "Nukumaja")
*Renaata, folklorist, Maarja (Jaaks "Lõpp")
*Emilia Merz (Stoppard "Leopoldstadt")
*Liina (Vilde/Palu “Pisuhänd 2”)
*A (Albee "Kolm pikka naist")
*Niskamäe vanaperenaine Loviisa (Hella Wuolijoki ja Tiit Palu "Niskamäe naised")
*Vaike Kurm (Kadastik “Head inimesed”) 
*Galina Borissovna, Artjomi ema, haiglaõde (Griškovets “Kaalud”)
*Leena (Luts “Laul õnnest”) 
*Els (ehk Epp Kaidu) (Ots, Tonts, Mäeots, Pakk “W”) 
*hobuseparisniku lesk (Mankell "Julm mõrvar Hasse Karlsson paljastab tõe naise kohta, kes külmus surnuks raudteesillal")
*Juliana Tesman (Ibsen/Friel “Hedda Gabler”)
*Lydia (Holcroft "Elamise reeglid")
*vanaema (Täär "Punamütsike")
*Kreon (Euripides "Medeia")
*Isabel Linden (J. B. Priestley "Perekond Linden") 
*Helle (Uku Uusbergi "Üritus") 
*Mrs Dangle (Richard Beani "Üks mees, kaks bossi") 
*Anna, osaline (Andra Teede "Estoplast") 
*Irina Nikolajevna Arkadina (Anton Tšehhovi "Kajakas") 
*Malwida von Meysenbug (Tom Stoppardi "Utoopia rannik. Kaldale heidetud")
*Francesca Johnson (Robert James Waller "Madisoni maakonna sillad") 
*Agafja Matvejevna (Ivan Gontšarovi "Oblomov")
*Laura (Urmas Lennuki "Remondimees")

*Chris (Tim Firthi "Kalendritüdrukud")
*Mrs. Brill (Shermani "Mary Poppins")
*Salme Pedak (Eduard Vilde "Tabamata ime") 
*Proua Schmidt (Rodgersi "Helisev muusika") 
*Helen Damson (Peter Shafferi "Gorgo kingitus") 
*Perenaine (Franz Kafka "Loss")
*Halie (Sam Shepardi "Maetud laps") 
*Grace (Bryan Frieli "Imearst") 
*Anna (Aleksander Galini "Tähed hommikutaevas") 
*Mrs Toothe (Edward Albee "Kõik aias") 
*Ellen Dean (Emily Brontë "Vihurimäe") 
*Ruth Steiner (Donald Margulies'i "Kogutud teosed") 
*Flora Humble (Charlotte Jonesi "Mesimees") 
*Anna Pavlovna Rostova (Lev Tolstoi "Sõda ja rahu") 
*Kylliope, Euridyke (Mati Undi "Vend Antigone, ema Oidipus") 
*Ursula Buendia (Toomas Hussari, Gabriel García Márqueze "Sada aastat…") 
*tädi Sofie (Thorbjørn Egneri "Kardemoni linna rahvas ja röövlid") 
*Maša (Per Olov Enquisti "Tšehhovi kolm õde") 
*kosjamoor Yente (Jerry Bocki "Viiuldaja katusel") 
*õde Ratched (Dale Wassermani "Lendas üle käopesa") 
*Hyvärise perenaine (Maiju Lassila "Tuletikke laenamas")
*Elizabeth Baudu (Emil Zola, Priit Pedajas "Daamide õnn") 
*Katarzyna (Witold Gombrowiczi "Laulatus") 
*proua Miller (Schilleri "Salakavalus ja armastus")


### Ugala teatris
*Cynthia ("Kõik aias")
*Alina ("Üle läve")
*Helen ("Kaardiväeohvitser") 
*proua Linde ("Nora") 
*Desdemona ("Othello") 
*Cordelia ("Kuningas Lear")
*Lizzie ("Vihmameister")
*Masha Šamrajeva ("Kajakas") 
*Mae ("Kass tulisel plekk-katusel")
*Mercedes ("Krahv Monte-Cristo")
*Aline Solness ("Ehitusmeister Solness")

### Eesti Draamateatris
*Eeva Marland (Eduard Vilde "Tabamata ime”; diplomilavastus; 1975) 
*Võõrastütar (Luigi Pirandello "Kuus tegelast autorit otsimas"; diplomilavastus; 1976) 
*Luša (Maksim Gorki "Päikese lapsed") 
*Viis (Juhan Viidingu ja Tõnis Rätsepa "Olevused") 
*Evelin (Mats Traadi "Päike näkku")
*Farmijuhataja, tütarlaps (Heino Kiige "Tütarlaps ja teised")

### Lavarolle mujal
*Suitsupääsuke Eesti Vabariigi aastapäeva kontsert-etenduses "Igal linnul on oma laul", 2020 
*õpetaja (Aidi Valliku ja Silvia Rannamaa "Kadri"), Emajõe Suveteater, 2019
*Merje Säinas, Emma Säinas (Kiti Põllu "Tagahoovish", nn püstolosatäitmine kahel etendusel), 2017

## Tunnustus
* 2008 – Vanemuise teatri draamaauhind
* 2012 – Hotelli London näitlejastipendium
* 2014 – Eesti Näitlejate Liidu auraha
* 2019 – Karl Adra nimeline auhind
* 2022 – Vanemuise draamatrupi parima naispeaosa kolleegipreemia Loviisa rolli eest lavastuses "Niskamäe naised"
* 2022 – Eesti Teatriliidu naispeaosatäitja auhind (Loviisa lavastuses "Niskamäe naised", Teater Vanemuine) 
* 2022 – Eesti Näitlejate Liidu auliige
* 2023 – Tartu Täht 
* 2023 – Valgetähe V klassi teenetemärk

## Isiklikku
Tema õde on teatrikunstnik Krista Tool ja vend filosoof Andrus Tool.

Tema abikaasa oli näitleja ja lavastaja Viljo Saldre (1952–2020), neil on poeg ja tütar. Tütar Maarja Ojamaa (sündinud 1983) on kultuurisemiootik. 

## Viited

## Välislingid
* ETV saade "Tähelaev. Külliki Saldre" Saatejuht Meelis Kompus. 18. mai 2008
* ETV saade "Kahekõne. Marika Priske ja Külliki Saldre" Saatejuht Indrek Treudeldt. 9. detsember 2010
* ETV saade "Külliki Saldre. Naine, kes ei anna alla" ERR Arhiiv, 8. jaanuar 2023
* Neeme Raud. Palju õnne sünnipäevaks! Külliki Saldre: vananemine ei ole nõrganärvilistele Eesti Naine / Delfi Lood, 29. detsember 2023
* Külliki Saldre: olen tüüpiline töötav vanaema ERR Kultuur, 22. märts 2024